Fabian Cancellara

**Fabian Cancellara** (født 1981) er en sveitsisk syklist. Han la opp etter 2016-sesongen.

Allerede som junior gjorde Cancellara seg bemerket, da han i 1998 og 1999 ble juniorverdensmester i temporitt. I de første proffårene 2001–2002 kjørte Cancellara for laget Mapei, men uten å oppnå større suksess. Dette lyktes ham først i 2003 med laget Fassa Bortolo. Her fikk han sin første etappeseire i Tour de Romandie og Sveits rundt. I 2004 oppnådde han sin hittil største triumf, da han vant prologen i sitt aller første Tour de France, og kunne kjøre første etappe med den gule ledertrøya. I 2005 markerte han seg blant annet med en sterke fjerdeplass i klassikeren Paris-Roubaix og byttet lag til CSC ettersom Fassa Bortolo ble oppløst. I 2006 vant han blant annet klassikeren Paris-Roubaix, og ble verdensmester i temporitt. Han forsvarte verdensmestertittelen året etter, og hadde et vellykket Tour de France der han vant prologen og tredje etappe, og kjørte med gul trøye frem til 7. etappe.

2008-sesongen startet med seier i prologen i Tour of California og fortsatte med seier i Monte Paschi Eroica, og vant tempoetappen i Tirreno–Adriatico, noe som sikret han sammenlagtseieren. Noen dager senere vant han klassikeren Milano–Sanremo. Under OL i Beijing i 2008 tok han bronse i landeveisrittet (men den ble omgjort til sølv etter at Rebellin ble diskvalifisert) og gull på temporittet.

2009-sesongen startet også med seier i prologen i Tour of California, men på den neste etappen måtte han bryte på grunn av sykdom. Han fikk store deler av vårsesongen ødelagt på grunn av skader og sykdom. I juni var han tilbake med to etappeseire og sammenlagtseier i Sveits rundt. Han stilte ikke i temporittet i det sveitsiske mesterskapet uka etter, men vant landeveisrittet. I Tour de France vant han den første etappen, som var en 15,5&nbsp;km lang tempoetappe i Monaco. Grunnet denne prestasjonen bar han den gule ledertrøya frem til og med 6. etappe. På den avsluttende tempoetappen var han med og kjempet om seieren, men var 3 sekunder bak sammenlagtvinner Alberto Contador i mål. 
Under verdensmesterskapet i Mendrisio vant han sitt tredje verdensmesterskap i temporitt i utklassingsstil.

2010-sesongen startet med at han vant Tour of Oman sammenlagt. I mars vant han E3 Prijs Vlaanderen, som innleder rekken av klassikerritt i Belgia og Frankrike. Helgen etter fulgte han opp med å vinne Flandern rundt, etter å ha parkert Tom Boonen i den avgjørende stigningen Muur-Kapelmuur. Forventningene var store foran neste helgs Paris-Roubaix, og Cancellara infridde til fulle. Med over 40&nbsp;km igjen å kjøre rykket han fra tetgruppen, og ble aldri hentet inn. Dermed vant han sin andre seier i dette rittet, og ble den tiende syklisten gjennom historien til å vinne både Flandern rundt og Paris-Roubaix i samme sesong.

Cancellara var storfavoritt til å vinne prologen i Tour de France, og innfridde til fulle. Dette var hans tredje prologseier i Tour de France. Han vant også den 19. etappen, en 51&nbsp;km lang tempoetappe fra Bordeaux til Pauillac.

Senere samme høst ble han verdensmester på tempo for fjerde gang.

## Meritter

;1998
:Junior-verdensmester på tempo

;1999
:Junior-verdensmester på tempo

;2001
:Sammenlagt og etappeseier, Tour of Rhodes

;2002
:Sveitsisk mester på tempo
:Sammenlagt og etappeseier, GP Erik Breukink
:Sammenlagt og etappeseier, Tour of Rhodes
:ZLM Tour
:Etappeseier, Østerrike rundt
:Etappeseier, Ytong Bohemia Tour

;2003
:Prologseier, Romandie rundt
:Prologseier, Sveits rundt
:Etappeseier, Belgia rundt

;2004
:Sveitsisk mester på tempo
:Prologseier, Tour de France
:Etappeseier, Setmana Catalana de Ciclisme
:Etappeseier, Luxembourg rundt
:Etappeseier, Tour of Qatar

;2005
:Sveitsisk mester på tempo
:Etappeseier, Paris–Nice
:Etappeseier, Setmana Catalana de Ciclisme
:2.-plass sammenlagt og etappeseier, Luxembourg rundt
:Bronse, VM temporitt
 
;2006
:Verdensmester i temporitt
:Sveitsisk mester på tempo
:Paris–Roubaix
:Sammenlagt og 2 etappeseire, Danmark Rundt
:Etappeseier, Catalonia rundt
:Etappeseier, Tirreno–Adriatico

;2007
:Prologen og 3. etappe, Tour de France
:Verdensmester i temporitt
:Sveitsisk mester på tempo
:To etappeseire, Sveits rundt

;2008
:Gull, OL temporitt
:Sølv, OL landeveisritt
:Sammenlagt og etappeseier, Tirreno–Adriatico
:Milano–Sanremo
:Monte Paschi Eroica
:To etappeseire, Sveits rundt 
:Prologseier, Tour of California
:Sveitsisk mester i Tempo
:Prologseier, Luxembourg rundt

;2009
:Prologseier, Tour of California
:Sammenlagt og to etappeseire, Sveits rundt
:Etappeseier (1. etappe), Tour de France
:Sveitsisk mester på landevei
:To etappeseire (1. og 7. etappe), Vuelta a España
:Verdensmester i temporitt.

;2010
:Sammenlagt, Tour of Oman 
:Verdensmester i temporitt
:E3 Prijs Vlaanderen
:Flandern rundt
:Paris–Roubaix
:Prologseier, Sveits rundt
:To etappeseire (Prolog og 19. etappe), Tour de France

;2011
:Sveitsisk mester på landevei
:E3 Prijs Vlaanderen
:Etappeseier (ITT), Tirreno–Adriatico 
:Proligseier, Luxembourg rundt 
:To etappeseire, Sveits rundt

;2012
:Strade Bianche
:Sveitsisk mester på tempo
:Etappeseier, Tirreno–Adriatico
:Prologen, Tour de France

;2013
:E3 Harelbeke
:Flandern rundt
:Paris–Roubaix
:Sveitsisk mester på tempo
:Etappeseier (ITT), Østerrike rundt 
:Etappeseier (ITT), Vuelta a España 
:Bronse, VM på Tempo

;2014
:Flandern rundt
:Sveitsisk mester på tempo

;2015
:Etappeseier Tour of Oman
:Etappeseier Tirreno–Adriatico

;2016
:Trofeo Serra de Tramuntana
:Etappeseier, Volta ao Algarve
:Strade Bianche
:Etappeseier Tirreno–Adriatico (ITT)
:Etappeseier Sveits rundt (ITT)
:Sveitsisk mester på tempo
:Gull, OL temporitt

## Referanser


## Eksterne lenker
* 
*